Beagle 2

Beagle 2 var en romsonde som foretok et mislykket landingsforsøk på Mars. Sonden var en del av Den europeiske romfartsorganisasjonen (ESA) sitt Mars Express-prosjekt. Den ble skutt opp sammen med modersonden fra Bajkonur i Kasakhstan den 2. juni 2003.

Beagle 2 ble koblet fra Mars Express på vei mot Mars 19. desember 2003. Sonden fløy så alene mot Mars i fem dager og var tenkt å gå inn i marsatmosfæren 25. desember. Kontakt med Beagle 2 ble aldri oppnådd, og man visste ikke om sonden landet på Mars. Sonden ble meldt tapt av ESA 6. februar 2004.

 Gjenfunnet i 2015 
miniatyr|Bilde av Beagle 2 på Mars
I januar 2015 meldte ESA at Beagle 2 var identifisert på et overflatebilde av Mars tatt av NASAs Mars Reconnaissance Orbiter i desember 2014.ESA - Beagle-2 lander found on Mars (publisert 16. januar 2015) Besøkt 28. desember 2015 Bildene er såpass klare at forskerne tror sonden er intakt. To av solcellepanelene ble tilsynelatende ikke foldet ut, og ble dermed stående i veien for antennen som skulle kommunisere med Jorden.Aftenposten - Fant Mars-lander etter 11 år (publisert 16. januar 2015) Besøkt 28. desember 2015

 Referanser 

 Kilder 
 NASA: National Space Science Data Center - Beagle 2 Besøkt 28. desember 2015

 Eksterne lenker 

 Offisielt nettsted (tilsynelatende forlatt pr. desember 2015)  Besøkt 28. desember 2015

Kategori:Mars-sonder
Kategori:ESA-romfartøyer
Kategori:Artikler i astronomiprosjektet